 "ఏం జరిగింది?" ఎవరో అడగ్గానే "బ్రోతల్ ఏక్టివిటీలో పట్టుబడ్డారు" అన్నాడు యస్సై గర్వంగా.
 
 అలా అడిగింది పత్రికా విలేఖర్లలోని వ్యక్తి అని తెలీని యస్సై వాళ్ళు ఫోటోలు తీస్తుంటే గర్వంగా ఫోజు ఇచ్చేశాడు కూడా...
 
 అప్పటికి తేరుకున్న శ్వేత వెంటనే యస్సై పట్టు విదుల్చుకుంది. "బాస్టర్డ్! నేనెవరో తెలుసా?"
 
 అందరి మధ్య శ్వేత అలా నిలదీయడంతో అవమానంగా ఫీలైన యస్సై ఇప్పుడు అమాంతం ఆమె జుట్టు పట్టుకుని "బెడ్ మీద పరాయి మగాళ్ళతో రెడ్ హేండెడ్ గ దొరికి రెచ్చిపోతున్నావేమిటే" అంటూ పత్రికా విలేఖర్లు రాసుకోవాల్సిందేమిటో మరింత స్పష్టంగా తెలియచెప్పి వేగంగా జీపు వైపుకి నడిపించి బలంగా లోపలికి నెట్టాడు.
 
 అదిగో...
 
 సరిగ్గా అప్పుడు జీపుకి ఎదురుగా వచ్చింది ఆశ్రిత.
 
 తననెలాంటి పథకంలో ఇరికించాలని ప్రత్యర్ధులు ప్రయత్నించారో అర్ధమైన ఆశ్రితకి ఆ క్షణంలో అమాయకంగా బలైన రాజేష్ గుర్తుకు రావడం యాదృచ్చికం కాదు.
 
 కసితోనో, లేక ఉక్రోషం చల్లారడం మూలంగానో ఆశ్రిత కళ్ళలో నీళ్ళు సుడులు తిరుగుతుంటే జీపుకి చాలా సమీపంగా వచ్చి నిలబడింది.
 
 "బాగున్నావా శ్వేతా!" పలకరించింది నవ్వుతూనే.
 
 ఒక పసివాడి బ్రతుకు పచ్చదనాన్ని చుట్టిన మిన్నాగులా కాటేసిన అమ్మాయి...రా రమ్మని లాలసత్వంగా పిలిచి రాను పొమ్మన్నందుకు కక్షబూని వికృత క్రతుహోమంలో కాల్చి ఒక అమాయకుడ్ని చితాభస్మంగా మిగిల్చిన ఓ అహంకారి అయిన ఆడపిల్ల... సౌధంతరాలలోని దుర్యోధన సార్వభౌముడిలా నవభారతాన నాకేమి ఎదురని రెండు నిండుప్రాణాలను బలిగొన్న వ్యక్తికి కూతురైన శ్వేత...
 
 ఇదిగో ఇక్కడ అనూహ్యమైన ఉచ్చులో చిక్కుకుపోయింది.
 
 ఆ క్షణాన సైతం ఆశ్రిత మనసులో శ్వేతపై రవ్వంత జాలి ఏర్పడి వుంటే అది అసహజమయిన విషయం కాదు. కక్షతో యింత చేసినాగాని ఆమెకూ వ్యక్తిగతమైన సంస్కారం వుందిగా.
 
 అందుకే ఓ ముగ్ధ స్నిగ్ధమైన ఆకర్షణ ఈ సంఘటనతో కుంచించుకుపోయి నేల ఒలికిన అత్తరు సువాసనైనందుకు, ఉద్విగ్నతని కప్పిపుచ్చుకోలేని ఆర్ద్రతతో పలకరించింది మళ్ళీ "ఇప్పటికీ ఆలస్యం కాలేదు శ్వేతా!"
 
 ఒకవేళ శ్వేత కంటినుంచి ఒక్క నీటిబొట్టురాలి, గడిచిన ఏ క్షణాలకో పశ్చాత్తాపం లాంటిది కనిపించినా, ఆశ్రిత జరిగింది అక్కడే అందరికీ చెప్పేది... కాని శ్వేత మరింత రెచ్చిపోయింది.
 
 "నా సంగతి నీకు తెలీదే....అందరికీ బుద్ది చెప్పిగాని నిద్రపోను"
 
 ఆశ్రిత ఆ తర్వాత శ్వేతతో మాట్లాడాలని ప్రయత్నించలేదు.
 
 పోలీసుల జీపు కదిలిన మరుక్షణం హోటల్ నుంచే ఫోన్ చేసింది ఆశ్రిత...
 
 సవ్యసాచికి కాదు.... ఏకాంతకి....
 
 జరిగినది సవ్యసాచి కన్నా ముందు హోం మినిస్టర్ కి తెలియచేయాలన్నది ఆమె ఉద్దేశ్యం.
 
 "ఎవరూ" ఏకాంత గొంతు వినిపించింది బడలికగా...
 
 "నేను... ఆశ్రితని...."
 
 "ఏమిటి యిలా ఫోన్ చేశావ్?"
 
 జరిగింది చెప్పింది క్లుప్తంగా....
 
 "షాక్ తిన్నావా ఏకాంతా! చెప్పు సూర్నారాయణ, సవ్యసాచి ఆలోచన్ని తెలివిగా తిప్పికొట్టి, శ్వేతని యిరికించానని స్పష్టంగా తెలియచెప్పు."
 
 రెండు నిమిషాలపాటు మౌనం.....ఆవలివైపు నుంచి జవాబు లేదు.
 
 "ఏం....నీ గొంతు మూగపోయినట్టుంది" ఆశ్రిత అడిగింది వ్యంగ్యంగా...." ఏమిటి ఆలోచిస్తున్నావ్?"
 
 "నీ గురించే"
 
 "నిజమా!"
 
 "అవును ఆశ్రితా! ఇంత జరిగాక నువ్వేమైపోతావా అని"
 
 "నా గురించి అలా దిగులు పడకు"
 
 "వశిష్ట వున్నాడన్న ధైర్యమా?" ఏకాంత అవహేళనగా అడిగింది.
 
 "ఆ ధైర్యం కావాల్సింది నాకు కాదు శ్వేతకి."
 
 "ఇప్పుడు వశిష్టకి అంతా నువ్వేనటగా"
 
 "కలగంటున్నావా?"
 
 "కాదు అంతా అనుకుంటున్నది చెబుతున్నాను"
 
 "అందరి ఊహకీ అందేట్టు ఆశ్రిత బ్రతకదు ఏకాంతా....!"
 
 "ఏం... నిజం కాదా"
 
 ఆశ్రిత నవ్వకుండా వుండలేకపోయింది. "అయినా మా ఇద్దరి గురించీ నువ్వెందుకంతలా రియాక్టవుతున్నావ్?"
 
 "నేను రియాక్టవుతున్నది మీ ఇద్దరి గురించి కాదు. కేవలం నీ గురించి మాత్రమే" రెట్టించింది ఏకాంత. "ఎందుకంటే ఇప్పుడు జరిగిన సంఘటనతో తేనెతుట్టని కదపడం కాదు, పాముల పుట్టలో చేతిని పెట్టావ్"
 
 ఫక్కున నవ్వింది ఆశ్రిత...
 
 "ఎందుకు నవ్వుతున్నావ్?"
 
 "నీలా నేను ఆలోచించటానికి నేను నువ్వు కాదు కాబట్టి".
 
 ఏకాంత గొంతు కర్కశంగా పలికింది. "ఏం చూసుకుని నీకీ గర్వం."
 
 "చూసుకోటానికి నాకేమీ లేదు. ఎవరూ లేరు కాబట్టి."
 
 "ఏం! అంతా కట్ట కట్టుకుని పోయారా?"
 
 "కరెక్ట్ గానే ఊహించావు ఏకాంతా! నిజమే.... కన్నతండ్రి, తోడబుట్టిన తమ్ముడూ ఇద్దరూ పోయారు. ఒకేసారి ఒకరోజు వ్యవధిలో... దానికి కారణం నిన్ను వుంచుకున్న నీ విటుడు సూర్నారాయణే... నీకు తెలీదా... తెలిసే వుండాలే" ఫోన్ క్రెడిల్ చేసింది ఆశ్రిత.
 
 ఆశ్రితకిప్పుడు ప్రశాంతంగా వుంది.
 
 బలంగానే ప్రత్యర్ధుల్ని దెబ్బ తీయగలిగింది తను.
 
 అంటే...
 
 సమస్యలు మరింత జటిలం కాబోతున్నాయి. నిద్రాణమైన శక్తిని మరింత జాగృతం చేస్తే తప్ప కడదాకా తను ప్రయాణించడం అనుమానమే.
 
 గెలుపు అందించిన ఆనందంకన్నా రేపటి ఓటమి గురించి జాగ్రత్తపడటం మరింత అవసరమనిపించే స్థితి అది.
 
 అమలుచేయాలనుకున్న పథకం దారుణంగా విఫలమైనందుకు బాధ కన్నా, రాష్ట్రంలోనే సంచలనాత్మకమైన విషయంగా మారింది హోం మినిస్టరు కూతురైన శ్వేత వ్యభిచరించిందీ అన్న మరునాటి పత్రికలవార్త...
 
 సూర్నారాయణ కట్రాటలా మారాడు.
 "yem jarigindi?" evaro adaggane "brothal ektivitylo pattubaddaaru" annadu yassai garvamgaa.
 
 alaa adigindi patrika vilekharlaloni vyakti ani teleeni yassai vaallu photolu teestunte garvamgaa foju ichesadu kuudaa...
 
 appatiki terukunna shwetha ventane yassai pattu vidulchukundi. "basterd! nenevaro telusa?"
 
 andari madhya shwetha alaa niladeeyadamtho avamaanamgaa pheelaina yassai ippudu amaantam aame juttu pattukuni "bed meeda paraayi magaallatho red handed ga doriki rechipotunnavemita" antuu patrika vilekharlu rasukovalsindemito marinta spashtamgaa teliyacheppi vegamgaa jeepu vaipuki nadipinchi balangaa lopaliki nettaadu.
 
 adigo...
 
 sarigga appudu jeepuki edurugaa vachindi aashrita.
 
 tananelanti pathakamlo irikinchaalani pratyardhulu prayatninchaaro ardhamaina aashritaki aa kshanamlo amaayakamgaa balaina rajesh gurtuku ravadam yaadrucchikam kaadu.
 
 kasitono, leka ukrosham challaradam moolamgaano aashrita kallalo neellu sudulu tirugutunte jeepuki chala sameepangaa vachi nilabadindi.
 
 "bagunnava shweta!" palakarinchindi navvutune.
 
 oka pasiwadi bratuku pachadanaanni chuttina minnagula kaatesina ammai...raa rammani laalasatvamgaa pilichi raanu pommannanduku kakshabooni vikruta kratuhomamlo kaalchi oka amayakudni chitaabhasmamgaa migilchina oo ahankari ayina aadapilla... soudhantaraalaloni duryodhana sarvabhoumudila navabhaarataana nakemi edurani rendu nindupraanaalanu baligonna vyaktiki koothuraina shwetha...
 
 idigo ikkada anoohyamaina uchulo chikkukupoyindi.
 
 aa kshanaana saitam aashrita manasulo swetapai ravvanta jaali erpadi vunte adhi asahajamayina vishayam kaadu. kakshatho yinta chesinagani aamekuu vyaktigatamaina samskaaram vundigaa.
 
 anduke oo mugdha snigdhamaina aakarshana ee sanghatanatho kunchinchukupoyi neela olikina attaru suvaasanainanduku, udvignatani kappipuchukoleni aardratato palakarinchindi mallee "ippatikee aalasyam kaaledu shweta!"
 
 okavela shwetha kantinunchi okka neetibotturaali, gadichina e kshanaalako paschaattaapam lantidi kanipinchinaa, aashrita jarigindi akkade andarikee cheppedi... kaani shwetha marinta rechipoyindi.
 
 "naa sangati neeku teleede....andarikee buddi cheppigaani nidraponu"
 
 aashrita aa tarvaata swetatho matladalani prayatninchaledu.
 
 polisula jeepu kadilina marukshanam hotal nunche fon chesindi aashrita...
 
 savyasachiki kaadu.... ekantaki....
 
 jariginadi savyasachi kanna mundu homem minister ki teliyacheyaalannadi aame uddesyam.
 
 "evaruu" ekanta gontu vinipinchindi badalikagaa...
 
 "nenu... aashritani...."
 
 "emiti yila fon cheshav?"
 
 jarigindi cheppindi kluptamgaa....
 
 "shak tinnava ekanta! cheppu suurnaaraayana, savyasachi aalochanni telivigaa tippikotti, swetani yirikinchaanani spashtamgaa teliyacheppu."
 
 rendu nimishaalapaatu mounam.....aavalivaipu nunchi jawabu ledu.
 
 "yem....nee gontu moogapoyinattundi" aashrita adigindi vyangyamgaa...." emiti alochistunnav?"
 
 "nee gurinche"
 
 "nijama!"
 
 "avunu aashrita! inta jarigaaka nuvvemaipotava ani"
 
 "naa gurinchi alaa digulu padaku"
 
 "vashishta vunnadanna dhairyama?" ekanta avahelanagaa adigindi.
 
 "aa dhairyam kaavaalsindi naaku kaadu swetaki."
 
 "ippudu vashishtaki antaa nuvvenatagaa"
 
 "kalagantunnava?"
 
 "kaadu antaa anukuntunnadi chebutunnaanu"
 
 "andari oohakee andettu aashrita bratakadu ekanta....!"
 
 "yem... nijam kaadaa"
 
 aashrita navvakunda vundalekapoyindi. "aina maa iddari gurinchi nuvvendukantalaa reactavatunnavn?"
 
 "nenu riyaaktavutunnadi mee iddari gurinchi kaadu. kevalam nee gurinchi matrame" rettinchindi ekanta. "endukante ippudu jarigina sanghatanatho thenethuttani kadapadam kaadu, paamula puttalo chetini pettav"
 
 fakkuna navvindi aashrita...
 
 "enduku navvutunnav?"
 
 "neela nenu aalochinchataaniki nenu nuvvu kaadu kabatti".
 
 ekanta gontu karkasamgaa palikindi. "yem chusukuni neekee garvam."
 
 "chusukotaniki nakemi ledu. evaruu leru kabatti."
 
 "yem! antaa katta kattukuni poyara?"
 
 "correct gaane oohinchaavu ekanta! nijame.... kannatandri, thodabuttina tammuduu iddaruu poyaru. okesari okaroju vyavadhilo... daaniki kaaranam ninnu vunchukunna nee vitudu suurnaaraayanee... neeku teleedaa... telise vundaale" fon credle chesindi aashrita.
 
 aashritakippudu prasaantamgaa vundi.
 
 balangaane pratyardhulni debba teeyagaligindi tanu.
 
 ante...
 
 samasyalu marinta jatilam kaabotunnaayi. nidraanamaina saktini marinta jaagrutam cheste tappa kadadaka tanu prayaaninchadam anumaname.
 
 gelupu andinchina anandankanna repati otami gurinchi jaagrattapadatam marinta avasaramanipinche sthiti adhi.
 
 amalucheyaalanukunna pathakam daarunamgaa viphalamainanduku baadha kanna, rashtramlone sanchalanaatmakamaina vishayamgaa maarindi homem ministaru koothuraina shwetha vyabhicharinchindii anna marunati patrikalavaarta...
 
 suurnaaraayana katratala maaraadu.